Kim Junsu

**Kim Junsu** (g. 1986 m. gruodžio 15 d. Kiongi provincijoje), dar žinomas pseudonimu **XIA** – Pietų Korėjos dainininkas, dainų autorius, šokėjas ir miuziklų aktorius. Dueto „JX“ narys, buvęs grupių „TVXQ“ ir „JYJ“ narys.

2021 m. lapkritį Junsu įkūrė įrašų kompaniją „Palm Tree Island“ ir tapo jos generaliniu direktoriumi.

Kim Junsu šešerius metus ruošėsi „idol“ karjerai Pietų Korėjos įrašų kompanijoje „SM Entertainment“, ir debiutavo 2003 m. vaikinų grupėje „TVXQ“, pasirinkęs pseudonimą „Xiah Junsu“. Per šešerius karjeros metus grupė išleido keturis korėjietiškus, keturis japoniškus albumus, 30 japoniškų singlų ir kelis korėjietiškus singlus. 2009 m. Junsu, kartu su „TVXQ“ nariais Kim Jaejoong ir Park Yoochun, pateikė ieškinį prieš „SM Entertainment“, teigdami, kad jų sutartys su kompanija buvo nepalankios atlikėjams ir turėtų būti pripažintos negaliojančiomis. Seulo centrinis apygardos teismas patenkino Jaejoong, Yoochun ir Junsu prašymą laikinai sustabdyti sutarčių galiojimą. Trijulė įkūrė grupę „JYJ“ (Japonijoje prieš tai vadintą „Junsu/Jejung/Yuchun“). Grupė yra išleidusi vieną albumą anglų kalba, du korėjietiškus albumus, vieną japoniškąjį ir vieną korėjietiškąjį EP.

Kim Junsu solisto karjerą pradėjo 2010 m., išleidęs debiutinį japoniškąjį EP „Xiah“. Singlas pasiekė antrąją „Oricon“ singlų topo vietą. Vėliau, dėl nesutarimų su įrašų kompanija Japonijoje „Avex Trax“, Junsu buvo priverstas laikinai stabdyti muzikinę veiklą, tačiau dar tais pačiais metais debiutavo miuziklų aktoriaus rolėje, atlikęs Volfgango vaidmenį miuzikle „Mozart!*“.* Šis Junsu debiutas buvo palankiai įvertintas kritikų, ir atnešė atlikėjui komercinę sėkmę. 2012 m. gegužę Junsu išleido pirmąjį solinį korėjietiškąjį albumą „Tarantallegra“ ir surengė pirmąjį pasaulinį savo turą.

Nepaisant trijų pagrindinių Pietų Korėjos antžeminių transliuotojų atsisakymo transliuoti ir reklamuoti Kim Junsu įrašus bei pasirodymus (tokį sprendimą lėmė buvusios atlikėjo įrašų kompanijos „SM Entertainment“ įsikišimas), pirmasis ir antrasis studijiniai atlikėjo albumai pasiekė pirmas dvi Pietų Korėjos „Gaon“ topų vietas. „Tarantallegra“ ir „Incredible“ atitinkamai pasiekė 10-ąją ir 5-ąją „Billboard World Albums“ topo vietas.

Per visą savo karjerą Junsu yra atlikęs pagrindinius vaidmenis daug garsių miuziklų pastatymų Seule, tarp jų – „Mozart!“, „Elisabeth das Musical“, „Dracula“, „West Side Story“, „Aladdin“. Pietų Korėjos žiniasklaidoje Kim Junsu išgarsėjo kaip įžymybė, gebanti per kelias minutes išparduoti bilietus į savo koncertus ir miuziklus, kuriuose vaidina.

## Diskografija
**Albumai**

* „Tarantallegra“ (2012 m.)
* „Incredible“ (2013 m.)
* „Flower“ (2015 m.)
* „Xignature“ (2016 m.)

**Singlai ir EP**

* „XIAH“ (2010 m.)
* „Uncommitted“ (2012 m.)
* „Thank U For“ (2012 m.)
* „11시 그 적당함 (11AM)“ (2013 m.)
* „스치다 (Serendipity)“ su LYn (2013 m.)
* „Musical December 2013 with Kim Junsu“ (2013 m.)
* „꼭 어제 (Yesterday)“ (2015 m.)
* „…Is You“ (2016 m.)
* „Cake Love“ (2016 m.)
* „우리도 그들처럼 (We Were..)“ su Im Changjung (2017 m.)
* „Pit a Pat“ (2020 m.)
* „Dimension“ (2022 m.)
* „Red Diamond“ (2023 m.)
* „스물한 번째 계절이 널 기다릴 테니까 (Our Season)“ (2024 m.)
* „내가 죽으려고 생각한 것은 (The Reason)“ (2025 m.)

## Koncertai ir turai
**Pasauliniai turai**

* „Tarantallegra“ (2012 m.)

**Turai Azijoje**

* „Incredible“ (2013 m.)

* „Flower“ (2015 m.)
* „Yesterday“ (2015 m.)
* „Xignature“ (2016 m.)

* „Way Back Xia“ (2018–2019 m.)

**Kiti koncertai**

* „XIA Ballad & Musical Concert with Orchestra vol.1“ (2012 m.)
* „XIA Ballad & Musical Concert with Orchestra vol.2“ (2013 m.)
* „XIA The Best Ballad Spring Tour Concert in Japan“ (2014 m.)
* „XIA Ballad & Musical Concert with Orchestra vol.3“ (2014 m.)
* „XIA Ballad & Musical Concert with Orchestra vol.4“ (2015 m.)
* „XIA The Best Ballad Spring Tour Concert in Japan vol.2“ (2016 m.)
* „XIA Ballad & Musical Concert with Orchestra vol.5“ (2016 m.)
* „XIA Ballad & Musical Concert with Orchestra vol.6“ (2019 m.)
* „XIA Online Concert 'Pit a Pat'“ (2020 m.)
* „XIA Ballad & Musical Online concert with Orchestra“ (2020 m.)
* „XIA Ballad & Musical Concert with Orchestra vol.8“ (2022 m.)
* „XIA 2023 Concert Chapter 1: Recreation“ (2023 m.)
* „XIA 2024 Encore Concert Chapter 1: Recreation“ (2024 m.)

## Filmografija

### Televizijos projektai

## Miuziklai

## Apdovanojimai ir nominacijos

## Šaltiniai